Традыцыйна ў апошнюю нядзелю каляндарнай вясны сваімі дасягненнямі выхваляюцца аграсядзібы Беларусі. Слова «выхваляюцца» ўжыта тут у самым лепшым сэнсе, бо на самай справе шмат каму з іх ёсць што паказаць і што прапанаваць розным катэгорыям турыстаў. Дні адчыненых дзвярэй у беларускіх аграсядзібах праводзяцца ўжо не першы год, мэта такіх мерапрыемстваў - паказаць, як можна якасна адпачыць у сельскай мясцовасці, прадэманстраваць свае «фішкі» і падарожнікам з іншых месцаў, і землякам, прыцягнуць у тым ліку замежных турыстаў, робячы тым самым ўклад у эканоміку рэгіёну.